Pruga Zagreb–Beograd

}

|}
|}
**Pruga Zagreb–Beograd** je željeznička pruga u Hrvatskoj i Srbiji koja u duljini od 412 kilometara povezuje njihove glavne gradove Zagreb i Beograd. Njezina trasa je položena dolinom rijeke Save, te je pruga u svoj dužini ravničarskih karakteristika. Pruga je dionica željezničkog pravca pan-europskog transportnog koridora X., koji povezuje Salzburg i Ljubljanu sa Skopjem i Thesallonikijem. Cijelom dužinom je elektrificirana i u većem dijelu dvokolosiječna, izuzev dionice od Dugog Sela do Novske.

## Trasa pruge
Najveći dio pruge izveden je kao dvokolosiječan, osim dionice između Dugog Sela i Novske koja je jednokolosiječna. Na toj dionici u planu je izvedba drugog kolosijeka u bližoj budućnosti. Pruga je izrazito ravničarska s blagim zavojima. Svi su željezničko-cestovni prijelazi osigurani, a na mnogim su mjestima križanja denivelirana i izgrađeni vijadukti.

Najkraće vozno vrijeme između Zagreba i Beograda, po voznom redu iz 2013. iznosilo je 6 sati i 37 minuta. Za vrijeme tog voznog reda saobraćao je samo jedan izravni par vlakova na cijeloj relaciji.

### Krak B
Kao **krak B** ove pruge se smatra dio pruge, koji se račva malo prije Sesveta, preko Siska do Novske. Ovaj dio pruge je dulji, ali povezuje južnije krajeve Republike Hrvatske.

## Elektrifikacija
Pruga je elektrificirana naponskim sustavom od 25 kV/50&nbsp;Hz cijelom svojom dužinom. Elektrifikacija je u pogon puštena 31. svibnja 1970. godine.

## Hrvatski brzinski rekord za tračnička vozila
Na dionici željezničke pruge između kolodvora Novska i Nova Gradiška postavljen je 1983. godine hrvatski brzinski rekord za tračnička vozila, kad je prototip električne lokomotive 1-442-001 (popularnog naziva Brena) ostvario brzinu nešto veću od 181&nbsp;km/h. Lokomotiva je i danas u operativnoj uporabi HŽ-Putničkog prijevoza, renumerirana u 1142-001.

## Radovi na rekonstrukciji pruge
U Domovinskom ratu teško je oštećena 33,5 kilometara duga dionica pruge Vinkovci-Tovarnik. Dionica je u potpunosti rekonstruirana, radovi su završeni 2012. godine. Postavljen je novi kolosiječni zastor i tračnice UIC 60 na betonskim pragovima. U sklopu rekonstrukcije obnovljena je signalizacija i kontaktni vod. Nakon završetka i probnog rada uvedena je projektirana brzina prometovanja od 160&nbsp;km/h. Dionica je u sklopu rekonstrukcije opremljena ETCS sustavom razine 1, koji trenutačno nije u upotrebi. Vrijednost radova bila je 60 milijuna Eura, od čega je dio financirala Europska Unija.

Trenutačno se izvode radovi na rehabilitaciji dionice Novska-Okučani, duge 16,8 kilometara, uključivo s kolodvorom Okučani. Stanje kolosijeka zbog dugoročnog neodržavanja nije zadovoljavalo standarde sigurnosti i udobnosti prometovanja, te je brzina prije remonta bila spuštena na svega 50&nbsp;km/h. Obnovom i modernizacijom će pruga dobiti novi kolosiječni zastor na tračnicama UIC 60 i betonskim pragovima. Nakon završetka radova i ispitivanja planira se uvesti projektirana brzina od 160&nbsp;km/h. Ukupna vrijednost radova procijenjena je na gotovo 40 milijuna eura, od čega je 85% sredstava nepovratno osigurano iz pretpristupnog fonda Europske Unije IPA.

Završeni su projekti za remont dionice Zagreb Borongaj-Dugo Selo. Brzina na pruzi je zbog lošeg stanja kolosijeka spuštena na 60&nbsp;km/h (50&nbsp;km/h u izvješću o mreži za 2014.). Stanje je problematično jer je dotična dionca jedna od najprometnijih u Hrvatskoj, budući da je dio paneuropskih željezničkih koridora Xi Vb, te je također u sustavu zagrebačkog prigradskog prijevoza. Planirana je obnova pruge za brzinu od 140&nbsp;km/h. Početak radova očekuje se u jesen 2013.

Zbog lošeg stanja kolosijeka prouzrokovanog nedovoljnim održavanjem, na dionici pruge Dugo Selo-Novska brzina je trenutačno spuštena na svega 50&nbsp;km/h, iako je dionica projektirana za brzinu od 130&nbsp;km/h. U tijeku je izrada projekata za rekonstrukciju pruge uz manju izmjenu elemenata trase kako bi pruga mogla biti osposobljena za brzinu od 160&nbsp;km/h, te dodavanja drugog kolosijeka i izgradnje nove dionice dvokolosiječne pruge na dionici Kutina teretni kolodvor-Lipovljani u kasnijoj fazi radova.

## Galerija

Datoteka:Hž-koridor10 Vinkovci East.JPG|Paneuropski željeznički koridor 10 (bivša Željeznička pruga Zagreb – Beograd blizu Vinkovaca)
Datoteka:Zagreb Glavni kolodvor 1.JPG|Zagreb Glavni kolodvor
Datoteka:Hž koridor 10 Vinkovci west.JPG|Kolodvor Vinkovci
Datoteka:BeogradStanica.jpg|Beograd glavna
Datoteka:Novi zeleznicki most beograd.JPG|Novi most u Beogradu


## Reference

## Vanjske veze

* Stranica društva za upravljanjem koridorom 10 (engleski)